PATVIRTINTA
Viešojo pirkimo komisijos posėdžio 
2026 m. rugsėjo    d. protokolu 
Nr. VPP -  


LIETUVOS KARIUOMENĖS 
DIDŽIOJO LIETUVOS ETMONO JONUŠO RADVILOS MOKOMOJO PULKO 
MODULINIŲ BIURO KONTEINERIŲ NUOMOS PASLAUGŲ MAŽOS VERTĖS 
PIRKIMO SKELBIAMOS APKLAUSOS BŪDU SĄLYGOS
1. BENDROSIOS NUOSTATOS
1.1. Šis mažos vertės viešasis pirkimas (toliau – pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau – CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos) ir Sąlygų priedai: Nr. 1 „Pasiūlymo forma“ (toliau – Pasiūlymo forma), Nr. 2 „Techninė specifikacija“ (toliau – Techninė specifikacija), Nr. 3 „Sutarties projektas“, Nr. 4 „Laisvos formos tiekėjo deklaracija“, Nr. 5 „Civilinių įmonių darbuotojų, dirbančių Lietuvos kariuomenės Didžiojo Lietuvos etmono Jonušo Radvilos mokomojo pulko teritorijoje, patekimo į dalinio teritoriją taisyklės“ bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.
1.2. Pirkimo dokumentai skelbiami CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS.
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.4. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams, bus pateikta po sprendimo dėl pirkimą laimėjusio pasiūlymo priėmimo.


2. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ
2.1. Lietuvos kariuomenės Didžiojo Lietuvos etmono Jonušo Radvilos mokomasis pulkas (toliau – perkančioji organizacija) atlieka pirkimą ir numato įsigyti modulinių biuro konteinerių nuomos paslaugas.
2.2. Pirkimo objektas į dalis neskaidomas.
2.3. Pirkimo objektas apibūdintas ir reikalavimai jam nustatyti Techninėje specifikacijoje.
2.4. Maksimali pirkimui skirta lėšų suma 34 000,00 Eur su PVM.

3. REIKALAVIMAI TIEKĖJUI KVALIFIKACIJAI IR APLINKOS APSAUGOS REIKALAVIMAMS
        3.1. Tiekėjo atitikimas kvalifikacijai ir aplinkos apsaugos reikalavimams:
	Eil. 
Nr.
	Nuomojamo objekto atitikimas aplinkos apsaugos reikalavimams
	Aplinkos apsaugos reikalavimus patvirtinantys dokumentai

	   1.
	Tiekėjas negali būti įtrauktas į nepatikimų tiekėjų sąrašą, kuris skelbiamas Viešųjų pirkimų tarnybos puslapyje.
	Kartu su pasiūlymu pateikiama pasirašyta. tiekėjo laisvos formos deklaracija dėl atitikties reikalavimams. (Priedas Nr. 4)


	2.
	Paslaugos teikėjas turi būti įdiegęs aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba, supaprastintų pirkimų ar įstatymų prieduose nurodytų socialinių ir kitų specialiųjų paslaugų pirkimų atveju, taiko kitas lygiavertes aplinkos apsaugos vadybos užtikrinimo priemones

	Kartu su pasiūlymu pateikiama pasirašyta. tiekėjo laisvos formos deklaracija dėl atitikties reikalavimams 
Perkančiajai organizacijai atlikus deklaracijos patikrinimo procedūrą, patikrinus pasiūlymus ir išrinkus galimą laimėtoją, tik jo yra prašomi dokumentai, patvirtinantys atitiktį kvalifikaciniams reikalavimams:
Atitiktį reikalavimams įrodantys dokumentai: EMAS arba LST EN ISO 14001 sertifikatas, arba kitas lygiavertis sertifikatas, išduotas kitose valstybėse narėse įsteigtų nepriklausomų įstaigų. Jeigu pirkimo vykdytojas vykdo supaprastintą pirkimą ar perka įstatymų prieduose nurodytas socialines ir kitas specialiąsias paslaugas, kaip lygiaverčių aplinkos apsaugos vadybos užtikrinimo priemonių įrodymą, tiekėjas gali pateikti parengtų lygiaverčių taikomų aplinkos apsaugos vadybos priemonių aprašymą, parengtą pagal šiuo įsakymu patvirtinto Aprašo 14 p., arba kitus lygiaverčius įrodymus.
Pateikiami skenuoti dokumentai elektroninėje formoje.



4. PIRKIMO DOKUMENTŲ PAAIŠKINIMAI IR PATIKSLINIMAI
4.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.
4.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.
4.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.
4.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, Reikalavimus tiekėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
4.5. Perkančioji organizacija nerengs susitikimo su tiekėjais dėl pirkimo dokumentų.

5. PASIŪLYMŲ RENGIMAS IR TEIKIMAS
5.1. Tiekėjas gali pateikti tik vieną pasiūlymą.
5.2. Jei pasiūlymą teikia ūkio subjektų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo (preliminariąją) sutartį bei šių įsipareigojimų vertės dalis, sudaranti bendrą pirkimo (preliminariosios) sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija.
5.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx ). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
5.4. Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių kalba, turi būti pateiktas patvirtintas vertimas (išverstame dokumente nurodant vertimą atlikusio asmens vardą, pavardę ir parašą).
5.5. Pasiūlymas turi būti pateiktas užpildant Pasiūlymo formą ir pridedant visus pirkimo dokumentuose reikalaujamus dokumentus.
5.6. Pasiūlymo kaina pateikiama eurais, išreiškiant ir apskaičiuojant taip, kaip nurodyta Pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną; Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.
5.7. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
5.8. Pasiūlymą sudaro tiekėjo pateiktų duomenų bei dokumentų visuma:
5.8.1. CVP IS pasiūlymo lango eilutėje „Prisegti dokumentai“ pateikti duomenys ir dokumentai:
5.8.1.1. užpildyta Pasiūlymo forma;
5.8.1.2. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ne tiekėjo vadovas);
5.8.1.3. informacija ir dokumentai pagal Sąlygų 5.2 punktą (jei pasiūlymą teikia ūkio subjektų grupė);
5.8.1.4. informacija ir dokumentai pagal Sąlygų 3.1.1. ir 3.1.2 punktus;
5.8.1.5. kita reikalaujama informacija ir dokumentai;
5.8.2. pasiūlymo paaiškinimai bei atsakymai dėl pasiūlymo (jei tokių yra).
5.9. Pasiūlymas turi galioti 30 dienų nuo pasiūlymų pateikimo termino pabaigos. Perkančioji organizacija turi teisę prašyti, kad tiekėjas pratęstų pasiūlymo galiojimą, o tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama.
5.10. Pasiūlymas turi būti pateiktas iki Skelbime nurodytos pasiūlymų pateikimo termino pabaigos. Perkančioji organizacija turi teisę pratęsti pasiūlymo pateikimo terminą.
5.11. Perkančioji organizacija nereikalauja pasiūlymą pasirašyti kvalifikuotu elektroniniu parašu.
5.12. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.

6. PASIŪLYMŲ ŠIFRAVIMAS
6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
6.1.1. iki pasiūlymų pateikimo termino pabaigos, naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);
6.1.2. iki pradinio susipažinimo su pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais);
6.1.3. tiekėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

7. SUSIPAŽINIMAS SU PASIŪLYMAIS IR JŲ VERTINIMAS
7.1. Pradinis susipažinimas su pasiūlymais vyks 2026 m. rugsėjo 24 d. 11 val. 30 min..
7.2. Ekonomiškai naudingiausias pasiūlymas išrenkamas pagal mažiausią kainą.
7.3. Pirkimo metu perkančioji organizacija su tiekėjais nesiderės.
7.4. Pasiūlymų vertinimo metu perkančioji organizacija:
7.4.1. įvertina, ar tiekėjo siūlomas pirkimo objektas atitinka pirkimo dokumentuose nustatytus reikalavimus;
7.4.2. įvertina, ar tiekėjo pasiūlyme nėra nurodytos kainos apskaičiavimo klaidų;
7.4.3. įvertina, ar tiekėjo pasiūlyme nurodyta kaina nėra per didelė ir perkančiajai organizacijai priimtina;
7.4.4. įvertina, ar tiekėjo pasiūlyme nurodyta kaina (jos sudedamosios dalys) neatrodo neįprastai maža.
7.5. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija, nepažeisdama lygiateisiškumo ir skaidrumo principų, prašo dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys, susiję su tiekėjo įgaliojimu asmeniui pasirašyti pasiūlymą, jungtinės veiklos sutartimi, pasiūlymo galiojimo užtikrinimą patvirtinančiu dokumentu ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina.
7.6. Perkančioji organizacija gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
7.7. Jeigu dalyvio pasiūlyme nurodyta kaina (jos sudedamosios dalys) atrodo neįprastai maža, perkančioji organizacija prašo dalyvį ją pagrįsti, vadovaujantis VPĮ 57 straipsnio 2 ir 3 dalių nuostatomis.
7.8. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, prašo dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.
7.9. Sudaroma pasiūlymų eilė. Į pasiūlymų eilę įtraukiami tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.
7.10. Tiekėjas, kurio pasiūlymas yra pirmoje eilės vietoje skelbiamas pirkimo laimėtoju. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai priimtina.
         7.11. Perkančioji organizacija ne vėliau kaip per 3 darbo dienas nuo pasiūlymų eilės sudarymo ir laimėjusio pasiūlymo nustatymo CVP IS priemonėmis tiekėjus informuoja apie pirkimo procedūros rezultatus, vadovaudamasi VPĮ 58 straipsnio 1 dalies nuostatomis. 
7.12. Tiekėjas, kurio pasiūlymas laimėjo, kviečiamas sudaryti pirkimo sutartį.

8. KITOS SĄLYGOS IR INFORMACIJA
8.1. Pirkimo (preliminariosios) sutarties sudarymo atidėjimo terminas netaikomas;
8.1.1. Perkančioji organizacija, gavusi tiekėjo pretenziją, nedelsdama sustabdo pirkimo procedūras, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.
8.2. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo sutarties sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
8.3. Ginčai dėl pirkimo nagrinėjami, žala tiekėjui atlyginama, pirkimo (preliminarioji) sutartis pripažįstama negaliojančia bei alternatyvios sankcijos taikomos vadovaujantis VPĮ VII skyriaus nuostatomis.
9. PIRKIMO (PRELIMINARIOSIOS) SUTARTIES SĄLYGOS
9.1. Pirkimo sutarties projektas pateikiamas pirkimo sąlygų 3 priede.



1 priedas


PASIŪLYMAS
DĖL MODULINIŲ BIURO KONTEINERIŲ NUOMOS PASLAUGŲ PIRKIMO
____________________
(Data)
____________________
(Vieta)

1. INFORMACIJA APIE TIEKĖJĄ

	1. Tiekėjo pavadinimas
	

	2. Tiekėjo adresas
	

	3. Tiekėjo telefonas/faksas
	

	4. Tiekėjo įmonės kodas
	

	5. Už pasiūlymą atsakingo asmens vardas, pavardė
	

	8.1. Pareigos
	

	8.2. Telefono numeris
	

	8.3. El. pašto adresas
	



2. PASIŪLYMO KAINA 

2.1. Pasiūlymo kaina nurodoma užpildant pateiktą lentelę:

	Eil. Nr.
	Pavadinimas
	Mato vnt.
	Kiekis
	1 mėn. kaina, EUR su PVM
	Kaina, EUR su PVM


	
	1
	2
	3
	4
	5

	1.
	6 - ių modulinių biuro konteinerių nuoma 1 mėnesiui
	mėn.
	24
	
	

	
	Pasiūlymo kaina (5 stulpelio reikšmių suma)
	



Pasiūlymo kaina žodžiais Eur su PVM: __________________ _(___________________________________________________________________________)
kaina skaičiais ir žodžiais

Į šią sumą įeina visos jūrinių sandėliavimo konteinerių atvežimo/išvežimo bei pastatymo, nuomos išlaidos ir visi mokesčiai, taip pat ir PVM,.


3. SU PASIŪLYMU PATEIKIAMI DOKUMENTAI

	Eil. Nr.
	Dokumento pavadinimas

	Lapų skaičius

	   1.
	
	

	...
	
	



4. KONFIDENCIALI INFORMACIJA

	Eil. Nr.
	Pateikto dokumento pavadinimas
(nurodomi visi dokumentai pagal Sąlygų 5.7 punkto nuostatas)

	   1.
	

	...
	



Pasirašydamas šį pasiūlymą, tvirtinu, kad:
1) pasiūlymas galioja Sąlygų 5.9 punkte nurodytą terminą;
2) sutinku su visomis pirkimo dokumentuose nustatytomis sąlygomis;
3) pasiūlyme pateikti duomenys yra tikri.

Patvirtiname, kad teikiamos paslaugos atitinka supaprastintos mažos vertės pirkimo reikalaujamai techninei specifikacijai.


(Tiekėjo vardas, pavardė)

[bookmark: _Toc148336038]MODULINIŲ BIURO KONTEINERIŲ NUOMOS PASLAUGŲ TECHNINĖ SPECIFIKACIJA

.    
I SKYRIUS
BENDRIEJI REIKALAVIMAI
1. Modulinis biuro konteineris su vidine temperatūros kontrole (toliau – konteineris), kurio išoriniai ilgio ir pločio matmenys su leistinais nuokrypiais turi atitikti standarto ISO 668 reikalavimus:
1.1. ilgis – ne mažiau kaip 5 800 mm ir ne daugiau kaip 6 100 mm;  
0. plotis – ne mažiau kaip 2 400 mm ir ne daugiau kaip 2 550 mm; 
0. aukštis – ne mažiau kaip 2 580 mm ir ne daugiau kaip 2 900 mm.
2. Konteinerio medžiagos turi būti nekenksmingos žmogaus sveikatai, neuždraustos REACH reglamento (angl. Registration, Evaluation, Authorisation and Restriction of Chemicals, reglamentas – tai teisės aktas dėl cheminių medžiagų registracijos, įvertinimo, autorizacijos ir apribojimų) registre. Konteinerio viduje lakiųjų organinių junginių koncentracija ore neturi viršyti leistinos, žmogaus sveikatai nekenksmingos, ribos.
3. Visi konteineriai tiekėjo lėšomis ir priemonėmis turi būti atvežti, pastatyti ir paruošti eksploatacijai užsakovo nurodytoje teritorijoje.
4. Konteineriai turi būti tiekėjo lėšomis ir priemonėmis pastatyti ant betoninių trinkelių 500×500 mm (ne mažiau kaip ant keturių atraminių taškų), ne žemiau kaip 50 mm aukštyje, horizontaliai išlyginti (paklaida iki 2 proc.) ir pilnai paruošti eksploatacijai.
5. Pasibaigus nuomos terminui, užsakovas perdavimo–priėmimo aktu perduoda tiekėjui konteinerius, praneša apie trūkumus (jei tokių yra atsiradusių ne nuo NATŪRALAUS NAUDOJIMO SUSIDĖVĖJIMO). 
6. Konteineriai tiekėjo lėšomis ir priemonėmis turi būti įžeminti ir prijungti prie užsakovo išorės elektros tinklo (atstumas iki užsakovo elektros skydo ne didesnis kaip 50 m).
7. Konteineriai turi būti perdavimo–priėmimo aktu perduoti užsakovui nuomos laikotarpiui. Taip pat turi būti pateiktas perduodamų nuomojamų materialinių vertybių, esančių konteineryje, aprašas.
8. Pasibaigus nuomos laikotarpiui, Tiekėjas savo lėšomis ir priemonėmis turi išmontuoti ir išvežti konteinerius bei perduoti tvarkingą teritoriją užsakovui.
9. Konteineriai turi būti pritaikyti naudoti Lietuvos Respublikos klimatinėje juostoje, esant nuo –30 °C iki + 40 °C temperatūrai.

II SKYRIUS
MODULINIŲ BIURO KONTEINERIŲ ĮRENGIMO REIKALAVIMAI

10. Užsakovui pareikalavus, tiekėjas turi pateikti konteinerių gamintojo dokumentaciją.
11. Konteineriai turi būti pagaminti suvirinant ir (arba) surenkant varžtais plieno ir plieno lydinių konstrukcijas, kurios būtų atsparios klimato poveikiams. Visos konstrukcijos detalės turi būti nudažytos atspariais korozijai dažais.
12. Konteineriai turi būti tinkami naudoti: tvarkingi, nesulankstytos konstrukcijos, be deformacijų, korozijos židinių, įtrūkimų. Išorės ir vidaus apdaila nesusidėvėjusi, dažai neatsilupę, švarios, dažytos šviesia spalva sienos, grindų danga nenusitrynusi, veikiantys be užstrigimų langų ir durų mechanizmai, sandarūs langai ir durys.
13. Konteinerių išorė turi būti nudažyta pilka spalva.
14. Konteinerių sienos, grindys ir lubos / stogas turi būti apšiltinti termoizoliacine medžiaga. Apšiltintų konteinerio sienų šilumos pralaidumas turi būti ne didesnis kaip 0,5 W/m2K, grindų – ne didesnis kaip 0,45 W/m2K, stogo – ne didesnis kaip 0,34 W/m2K, langų – ne didesnis kaip 1,4 W/m2K.
15. Grindų leistina apkrova turi būti ne mažesnė nei 400 kg/m2, stogo leistina apkrova turi būti ne mažesnė kaip 150 kg/m2.
16. Konteinerių grindys turi būti padengtos neslidžia, atsparia mechaniniams poveikiams, lengvai valoma danga (gali būti iš vinilo medžiagos).
17. Kiekviename konteineryje turi būti sumontuota ne mažiau kaip po vieną (1 vnt.) langą. Langas turi būti su 3 padėčių varstymo mechanizmu. Langas turi turėti integruotas iš vidaus valdomas žaliuzes. Ant lango turi būti įmontuotas tinklelis nuo uodų.
18. Konteineriuose turi būti sumontuotos vienos (1 vnt.) durys. Duryse turi būti įmontuotos įleidžiamos spynos su užraktu iš išorės ir vidaus.
19. Konteineriuose negali būti pašalinių kvapų (pelėsio, drėgmės ir pan.).

III SKYRIUS
KONTEINERIŲ INŽINERINĖS ĮRANGOS REIKALAVIMAI

20. Konteineriuose turi būti sumontuoti šildymo įrenginiai (prietaisai), užtikrinantys +20 °C (±2° C) temperatūrą konteineryje. Šildymo įrenginiai (prietaisai) turi būti saugūs, nekelti nudegimo ir apsinuodijimo pavojaus, patogūs išvalyti.
21. Konteineriuose turi būti įmontuoti kondicionavimo įrenginiai (prietaisai), užtikrinantys +20° C (±2 °C) temperatūrą šiltuoju metų laiku.
22. Visi šildymo ir kondicionavimo įrenginiai (prietaisai) turi būti reguliuojami.
23. Konteineriuose turi būti įrengta elektros saugos reikalavimus atitinkanti elektros ir įžeminimo instaliacija, kuri užtikrintų saugų konteinerių vidaus apšvietimą, šildymą bei kitų elektros prietaisų ir įrenginių eksploatavimą.
24. Konteineriuose turi būti užtikrintas oro vėdinimas.

IV SKYRIUS
ELEKTROS INSTALIACIJA

25. Vidinėse sienose turi būti instaliuotos ne mažiau kaip 6 (šešios) rozetės, 230 V, 16 A, su įžeminimu.
26. Lubose turi būti sumontuoti ne mažiau kaip 2 (du), po ne mažiau nei 200 lx liuminescenciniai šviestuvai su skaidriu gaubtu. Šviestuvai turi būti valdomi jungikliu.
27. Išvedžioti laidai turi būti paslėpti plastikiniuose loveliuose arba instaliacinėse žarnose.
28. Konteinerio viduje turi būti sumontuota paskirstymo dėžutė IP44 saugumo klasės.
29. Elektros grandinėje turi būti numatyti automatiniai išjungikliai: šviestuvams 10 A, vidinėms rozetėms 16 A, kondicionieriui 20 A, išorinėms lauko rozetėms 32 A.
30. Konteineryje turi būti sumontuotas dūmų detektorius.
31. Patalpoje turi būti instaliuoti 8 lizdai su kompiuterine jungtimi RJ45 , instaliuoti 2 tinklo šakotuvai ne mažiau kaip 6x1 GB/s greičio. Šakotuvų turi būti 2 vnt., kad būtų galima pajungti du atskirus tinklus. Modulio išorėje turi būti numatytos ir instaliuotos įvadinės jungtys prisijungimui prie išorinių kompiuterinių ir telekomunikacinių tinklų.
V SKYRIUS
KITI REIKALAVIMAI

32. Tiekėjas turi teisę ir galimybę įvertinti konteinerių pastatymo vietas paruošiamiesiems darbams, būtiniems konteinerių pastatymui ir užtikrinantiems konteinerių funkcionavimą užsakovo nurodytoje vietoje.
33. Tiekėjas visą nuomos laikotarpį atsako už Nuomos objekto (konteinerio, jo konstrukcijų, stogo, sienų, sandarumo), jame sumontuotos įrangos, įrenginių bei inžinerinių sistemų priežiūrą, remontą ir privalo užtikrinti saugų bei nepertraukiamą paties Nuomos objekto naudojimą pagal paskirtį ir jame sumontuotos įrangos bei sistemų nuolatinį veikimą.
34. Nuomos objekto (konteinerio, jo konstrukcijų) defektų atsiradimo ar jame sumontuotos įrangos gedimo atveju, jeigu tai įvyko ne dėl Užsakovo kaltės, Tiekėjas turi ją suremontuoti arba pakeisti kita ne vėliau kaip per 24 val. nuo raštiško (el. paštu, faksu) užsakovo pranešimo.
35. Tiekėjas turi užtikrinti kokybišką nuomą ir techninę priežiūrą, laikydamasis teisinių ir techninių reikalavimų.
36. Užsakovas turi teisę:
36.1. kontroliuoti ir dalyvauti tiekėjo techninės priežiūros vykdyme;
36.2. konteineriuose naudoti visus užsakovo darbui reikalingus elektros prietaisus;
36.3. eksploatuoti konteinerius pagal konteinerių techninę paskirtį.
37. Techninė priežiūra turi būti teikiama Tiekėjo priemonėmis (medžiagomis, preparatais, detalėmis, atsarginėmis dalimis ir t. t.), įranga, technika, įrankiais ir transportu. Tiekėjas turi paruošti ir pateikti kondicionierių naudojimo instrukciją. Dokumentai turi būti lietuvių kalba. Konteinerių pristatymo metu kondicionierių naudojimo instrukcija turi būti pateikta spausdinta ant popieriaus (susegta).
38. Tiekėjas privalo skirti asmenį, atsakingą už techninės priežiūros organizavimą, kokybę ir kontrolę.
39. Tiekėjo darbuotojai privalo laikytis Lietuvos kariuomenės padalinio, kuriame teikiamos paslaugos, vidaus tvarkos taisyklių.
40. Tiekėjas, organizuodamas bei vykdydamas techninę priežiūrą užsakovo teritorijoje, savo darbuotojus aprūpina darbo įrankiais ir apsaugos priemonėmis, užtikrina darbuotojų saugą ir sveikatą.









